
S.U.F.O.I. og »UFO-NYT« 

Det er S.U.F.O.I.'s mening gennem „UFO- 
NYT“ at fremme kendskabet til og interes¬ 
sen for, hvad der foregår på UFO-fronten. 

De i „UFO-NYT“ offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for 
de fremsatte meninger. 


S.U.F.O.I.-kontaktgrupper: 

JYLLAND: 

Aabenraa: Jernbanegade 21, st. tv, telf. 2 36 12 
Aalborg: Sjællandsgade 80, telf. 2 83 25 
Stor-Aarhus: Finsensgade 73, IV tv. 

Aarhus nord: Jens Baggesensvej 28 

Aarhus syd: Steen Blichersgade 29 II 

Aarhus vest: Vestre Ringgade 68 I 

Brande: Mosevænget 8, telf. 138 eller 387 

Brovst: Telf. 200 

Esbjerg: Vestergade 60 

Frederikshavn: Asylgade 5 

Gandrup: Gandrup, telf. 85 

Gentofte: Ermelundsvej 109 

Haderslev: H. P. Hansensvej 21, telf. 2 25 05 

Herning: Skolegade 6 , relf. 104 

Hjørring: Lønborg Friisvej 4, telf. 1209 

Holstebro: Ringparken 1, telf. 2206 


Horsens: Fr. Bajersgade 3, telf. 2 3095 
Kolding: Aabenraavej 43, telf. 3293 
Læsø: Byrum 

Nykøbing Mors: Biografen 
Randers: Bøsbrovej 29 b, telf. 5508 
Samsø: Fokdal, Kolby Skole 
Silkeborg: v. Trianglen, telf. 1614 
Skive: Nørregade 21, telf. 513 
Stubkjær: Stubkjær Skole, telf. 46 u 
Svenstrup, Jylland: Telf. 163 
Sæd: Sæd, Tønder 

Sønderborg: Ørstedsgade 96, telf. 2 11 64 
Thisted: Gasværksvej 14, telf. 629 
Vejen: Vejen - Bolignyt, telf. 324 
Vejle: Aagade 35 

Viborg: Vestermøllevej 7, telf. 2643 

SUFOI - FYN: 

Nørskov, Hesselager 

Kerteminde: J. Nielsen, Drigstrup, telf. Kerteminde 
186 

Langeland: B. Bendixen, Humble, telf. 43 
Nyborg: B. Christensen, Knudshovedvej 21 
Odense: Krog, Sanderum, telf. 131903 
Svendborg: Jepsen Føge, Møllergade 25, telf. 625 
Vestfyn: E. Petersen, Frederiksgave, Ebberup, telf. 14 

SJÆLLAND: 

Elselillevej 5, København S, telf. Sv 1182 
Frederiksberg: Dalgas Boulevard 91 I 

SUFOI-FÆRØERNE: 

C. Pløyens Gøta 5, Thorshavn. 

S.U.F.O.I - studiegruppe: 

Vejle: Bakkevej 7, Mølholm, telf. 2325 og 610 


* ( AKTUELT ) * 

★ 

Den 26. februar 1959 kl. 19,30 lokal tid 
observeredes en mystisk genstand over Lon¬ 
dons lufthavn. Det hedder i meddelelsen at 
4 troværdige vidner så genstanden, der stod 
stille i 65 meters højde i 20 minutter. Engel¬ 
ske radarstationer kunne ikke registrere gen¬ 
standen. Det britiske luftfartsministerium 
mente, det kunne have drejet sig om en fly¬ 
vende tallerken. 

Er der nogen, som har tænkt nærmere 
over, hvad denne meddelelse kan komme til 
at betyde for den sag, vi kæmper for? 

Da meddelelsen fremkom den 5. marts, 
nedskrev jeg følgende: 

Fantastisk! Hvad sker der nu? Der er 2 
muligheder! Den første er den, at man nu 
fra officiel side vil slække lidt på den hid¬ 
tidige afstandtagen, måske efter kraftig hen¬ 
stilling fra dronning Elisabeth. Den anden 
er den, at man fremsætter denne udtalelse, 
blot for at dementere senere og derved sprede 
endnu større forvirring. 

Jeg regnede delvis fejl, men ikke helt. Min 
første betragtning holder stadig. Der er no¬ 
get nyt i gære i England, som sammen med 
en kommende amerikansk kursændring vil få 
uoverskuelige følger for hele vores klode. 

Det er jo ikke tilfældigt, at meddelelsen 
slap ud, tro endelig ikke det! Det skete med 
velberådt hu. Jo, men den blev jo alligevel 
dementeret! — Ja, — gjorde den nu også 
det? Hør så her: „Det mystiske objekt må 
have været et sammenspil mellem landings¬ 
lyset og lyset fra Venus!“ 

Således lyder dementiet!! Man skal være en 
temmelig tykpandet „professorspire", hvis 
man kan finde den allermindste sandsynlig¬ 
hed for denne „påstands" rigtighed. 

Hvorfor kommer man nu med en forkla¬ 
ring, som et 3 års barn kan se ikke passer? 

Fordi man netop skal vide, at der er nøj¬ 
agtig så meget om sagen, som et almindeligt 
menneske kan læse ud af dementiet. 

Der er stærke kræfter igang overalt i ver¬ 
den for at få myndighederne til at offentlig¬ 
gøre sandheden om de flyvende tallerkener. 

Fra USA kommer der højst sandsynligt 
en redegørelse i 1960 — om ikke før. I 1960 
er der præsidentvalg, og Adlai Stevenson 
har lovet at offentliggøre sandheden, hvis han 
bliver præsident. 

Een ting ved vi allerede nu, Eisenhower 
er færdig. De kredse, vi samarbejder med, 


har samlet over 8 millioner underskrifter fra 
mennesker, som vil stemme på det parti (kan¬ 
didat), som lover at offentliggøre sandhe¬ 
den. — Prøv så at gætte, hvem der bliver 
præsident. 

løvrigt som afslutning et bravo til „Hejm- 
dal“, Aabenraa. Det er så sjældent at se en 
nøgtern udtalelse. Gid andre dagblade — og 
især de københavnske — kunne se at vågne 
op. Her er, hvad „Hejmdal“ skrev: 

Det må ikke være en „tallerken”! 

Den officielle forklaring på lysfænomenet 
over Londons lufthavn lyder nu: Kombina¬ 
tion af landingslys og lyset fra Venus. 


H. C. Petersen har lov 
til at have sin hobby 

Kaptajnløjtnant H. C. Petersen, Flyvestation 
Skrydstrup, har i den senere tid fra forskellig side 
været udsat for en række angreb, fordi han som 
leder af SUFOI beskæftiger sig med undersøgelser 
af de mange observationer af uidentificerede fly¬ 
vende genstande og gennem omfattende foredrags¬ 
virksomhed delagtiggør en vid kreds i observati¬ 
onerne og i sine teorier om rum-mystikken. 

Det kritiseres, at han som officer i flyvevåbnet 
officielt beskæftiger sig med disse problemer. Sidst 
er generalmajor Kragh på et møde på Sundeved 
Ungdomsskole blevet spurgt, hvordan man i det 
danske forsvar kan have en sådan befalingsmand. 
Generalmajoren svarede imidlertid, at han ikke 
kunne udtale sig, da kaptajnløjtnant H. C. Peter¬ 
sen ikke sorterer under ham. H. C. Petersen sor¬ 
terer derimod under flyvevåbnet, og Flyvestation 
Skrydstrups chef, oberstløjtnant K. Jørgensen, læg¬ 
ger ikke på nogen måde kaptajnløjtnanten hindrin¬ 
ger i vejen. 

— SUFOI, udtaler stationschefen, er kaptajn¬ 
løjtnant H. C. Petersens hobby, og det vil vi ikke 
blande os i, så længe det ikke medfører pligtfor¬ 
sømmelse. 

Det har det langtfra gjort. Kaptajnløjtnant H. 
C. Petersen er en dygtig officer, der udfører sin 
tjeneste 100 procent. Han en nu optaget på kap¬ 
tajnskursus, også et forhold der bekræfter, at hans 
tjenesteforhold er upåklagelige. 

Jeg har haft opringninger om dette spørgsmål 
og her givet samme svar. Hvorfor skal en officer 
i flyvevåbnet ikke have samme ret til at have en 
hobby som enhver anden? Der går ikke noget skår 
af flyvevåbnet af den grund. 


UFO-Nachrichten nr. 30/1959 

En tyskers 4 dages ophold i et 
rumskib allerede i 1948 

I UFO-Nachrichten nr. 30/1959 for februar må¬ 
ned beretter redaktør K. L. Veit, at en grafiker 
fra Mainz, Hans Peter Klotzbach, allerede i maj 
måned 1948 havde en sammenkomst med plane- 
tarer. Disse havde „pålagt ham“ ubetinget tavs¬ 
hedspligt i 10 år. 

Vi kender kontakter bl. a. fra Adamski i USA 
i 1952, Fry i USA i 1950, Orfeo Angelucci i 1952, 
Cedrich Allingham i Skotland i 1954 og Emanuel 
Cihlar i Østrig den 4. 8. 1954. Alle disse kontak¬ 
ter er sket efter 1950, og nu kommer pludselig 
meddelelse om en kontakt i 1948 i hjertet af Eu¬ 
ropa — i Tyskland. 

I et af sine breve til herr Veit fra Adamski, 
meddeler denne, at planetarerne havde fortalt ham, 
at der også i Tyskland levede mennesker, som 
havde forbindelse med vore rumvenner. I novem¬ 
ber 1957 og november 1958 afholdtes i Wiesbaden 
UFO-kongresser. På begge kongresser spurgte Veit, 
om der var nogle til stede, som havde eller havde 
haft personlig kontakt med rummennesker, men 
ingen meldte sig. 

Ved den månedlige sammenkomst i Wiesbaden 
den 7. 12.1958 kom en pæn ung mand hen til 
Veit og sagde noget ængstelig, at han måtte be¬ 
tro ham sin usædvanlige oplevelse i forbindelse 
med et rumskib. Han spurgte, om han måtte sende 
sin beretning herom til herr Veit. Svaret var na¬ 
turligvis et JA, og kort efter havde Veit hans lige¬ 
så rystende som lykkelige beretning i alle enkelt¬ 
heder. 

Kort efter besøgte såvel herr Veit som hans 
frue den unge mand i hans hjem. Den unge mand 


erklærede ordret: „Da jeg første gang så Dem, 
herr Veit, på talerstolen i Wiesbaden og hørte 
Dem tale, vidste jeg, at De var det menneske, som 
jeg kunne betro mig til og som ville tro på mig, 
efter at den 10 årige tavshedspligt, som var pålagt 
mig, endelig var udløbet/* 

Hvorledes han var blevet reddet fra den visse 
død, og hvad han under et flere dages ophold i et 
rumskib havde set og erfaret, vil snart foreligge i 
en lille bog „Begegnung zwischen Låndergrenzen**’ 


En kontakt 

Nogle citater oversat fra den engelske tekst af 
den på portugisisk udgivne: „Tallerken-bulletin** 
nr. 4 fra „Sociedade Brasileira de Estudos sobre 
Discos Voadores**. Udveksling af bulletiner og 
spørgsmål kan sendes til W. Buhier, Rua Joaquim 
Nabuco 185 aprt. 210, Rio de Janeiro (DF), Brazil. 

En jurist, professor Freitas, måtte af presserende 
grunde tage til Sao Sebastiao. Efter at have spist 
gik han en tur langs stranden for at slappe lidt af. 
Klokken var 19.10 (eller 19.15). Himlen var dæk¬ 
ket af skyer og temmelig mørk. Der var intet må¬ 
neskin, og havet var også mørkt. — Da han ikke 
kunne finde nogen bænk, satte han sig på bredden 
for at slappe af. — Pludselig bemærkede han, at 
vandet mellem øen Bela og byen Sao Sebastiao blev 
oplyst, og han så en vandstråle, som kan sammen¬ 
lignes med et springvand eller en hvals blåst. Lidt 
senere kunne han skelne en maskine, som gik ned 
på bredden på kugler (til at rulle på?). To mænd 
steg ud og kom hen imod ham. De var høje (ca. 
1,80 m) med langt hår, ren hud og øjenbryn. Han 
spurgte dem, om de havde haft et uheld med de¬ 
res maskine, men fik intet svar. Han prøvede uden 
held at tiltale dem på fransk, engelsk og italiensk. 
Så følte han via en telepatisk meddelelse, at han 
var blevet inviteret til at gå om bord i fartøjet; 
han var en lille smule bange, men havde et uimod¬ 
ståeligt ønske om at vide, hvordan den så ud ind¬ 
vendig. — Det ene af besætningsmedlemmerne 
vendte sig mod maskinen og gik hurtigt op ad en 
stige, idet han kun brugte én hånd til at holde 
fast med, medens prof. Freitas brugte begge. Han 
kunne se, at der oppe i døren stod et andet med¬ 
lem af besætningen, og han havde tilsyneladende 

været der hele tiden. Efter at det andet besætnings¬ 
medlem var kommet ind i maskinen, blev døren 
lukket. — Hele tiden opholdt prof. Freitas sig i 
det samme rum, skønt der var andre oplyste rum. 

— Han lagde nu mærke til sine værters blå fre¬ 
delige øjne. — Da maskinen begyndte at hæve sig, 
lagde han mærke til, at der sprøjtede vand på ko- 
øjerne, og det så ud som regn, men han blev tele¬ 
patisk oplyst om, at det ikke var regn, men at 
vandet blev produceret på grund af rotationen af 
dele af tallerkenen, som roterede i forskellige ret¬ 
ninger. Der skulle også være et rør til filtrering af 
stråler, som havde den specielle opgave at skabe 
et mere eller mindre lufttomt rum på en hvilken 
som helst side af tallerkenen. Besætningen syntes 
at være fredelige, og henledte hans opmærksom¬ 

hed på faren ved atomeksplosionerne, ikke alene 
med hensyn til nedfaldet, men også til tabet af 
vigtige lag i vor atmosfære, som normalt kan fil¬ 
trere farlige stråler fra, som kommer udefra. — 
Da hr. Freitas så ud gennem koøjerne, så han 

oven over jorden en mørk zone, hvor stjernerne 
glimtede så mærkeligt. Så fulgte områder med ud¬ 
sigt til myriader af stjerner, der skinnede med en 

usigelig klarhed, så så han atter nye mørke zoner. 

Derefter kom de igennem lag, der skinnede klart 
violet. Han følte nu, at maskinen hoppede vold¬ 
somt. Man kunne sandsynligvis se frygten på hans 
ansigt, for en af besætningsmedlemmerne oplyste 
ham telepatisk om, at maskinen var ved at forlade 
jordens atmosfære .... Da han hørte, at de alle¬ 
rede havde forladt jordens atmosfære, blev han 
meget forbavset. I rummet, han stod i, bemærkede 
han et cirkelrundt instrument med tre meget føl¬ 
somme og ustandseligt dirrende visere. Da de for¬ 
lod jordens atmosfære, slog viserne voldsomt ud. 
En fra besætningen forklarede ham, at fartøjet 
fortsatte fremad som resultat af sammensætningen 
af de magnetiske kræfter på det sted, hvor de be¬ 
fandt sig. — Han så nu glimtvise konturer i for¬ 
skellige farver og regnbuefarvede skyer, der hur¬ 
tigt passerede forbi; alt dette gjorde det til et ube¬ 
skriveligt skue. 

Da han vendte tilbage, opdagede han, at hans 
ur var gået i stå, og derfor kunne han ikke sige, 
hvor længe han havde været ude i rummet, men 
han formoder mellem 30 og 40 min. — De blev 


enige om et nyt møde inden for et år; men dette 
fandt ikke sted, idet begivenheden blev almindelig 
kendt, og fordi en mængde mennesker var taget hen 
til det forud aftalte sted. 

— På den anden side fik han hjemme besøg af 
en officer fra det brazilianske luftvåben, som bad 
ham om ikke at tage af sted til det ovenfor om¬ 
talte møde. Han fik endvidere at vide, at luftfart- 
ministeriet ville sende jet-jagere, der kunne blive 
årsag til alvorlige ulykker. I det tilfælde, at en af 
disse jagere skulle have held til at angribe taller¬ 
kenen, ville han (prof. Freitas) synes, at det var 
forræderi; disse mænd fra tallerkenen havde været 
så noble, og han ville ikke bryde sig om at bringe 
dem i en kedelig situation. Prof. Freitas sagde 
derfor, at han ikke tog af sted til det aftalte 
møde, han var mere forsigtig end nysgerrig! — ! 


Muligheden for beboelse på pla¬ 
neterne i vort solsystem 

Den 15. februar 1959 skrev Frank Gray en artikel 
om levende væsener i rummet. I artiklen kommer 
Gray ind på spørgsmålet om evt. beboelse på pla¬ 
neterne i vort solsystem. Grays konklusion bliver 
baseret på en del kendte videnskabsmænds udta¬ 
lelser, at man bortset fra Mars sikkert ikke kan 
forvente nogen form for beboelse, bl. a. begrundet 
i atmosfæren, temperaturen og tyngden. 

Jeg skal herved tillade mig at tage disse kon¬ 
klusioner op til vevision og gør det på baggrund 
af tyskeren dr. Wilhelm Martin, som har foreta¬ 
get en nøje gennemgang af de videnskabelige iagt¬ 
tagelser angående planeterne i vort solsystem. 

Om den største planet Jupiter bliver det f. eks. 
angivet, at den må være gasformig begrundet i gra¬ 
vitationsiagttagelserne med en vægtfylde på 1,34 
mod jordens 5,52. Hvor vildledende den antagelse 
er, ser man, når det samtidigt angives, at rota¬ 
tionen skulle være ti timer med en overfladetem¬ 
peratur på fra -j - 130 grader C til 100 grader 
C. Ved en så hurtig rotation måtte planeten være 
flad som en linse. Ved en temperatur på -+~ 130 
grader C ville også de fleste være faste. Man ser 
heraf, hvor virkelighedsfjernt visse konklusioner 
kan være. Hertil kommer så, at man i ca. 100 år 
har iagttaget en rød lysende plet, hvis udstræk¬ 
ning andrager ca. 41.000 km. Denne plet tyder 

på en stærk vulkantæthed. Heraf kan man altså 
slutte sig til en vis varme på Jupiters overflade. 

Med hensyn til vulkantætheden stemmer det og¬ 
så, at Jupiters atmosfære består af ammoniak, me¬ 
tangas, svovlsyredampe m. m. 

En sådan iagttagelse må stamme fra de øverste 
lag i Jupiters atmosfære, men at overføre denne 
iagttagelse til at gælde for hele atmosfæren må 
være fejlagtig. Ved vulkanudbrud på jorden vil 
de øverste lag i vor atmosfære også være fyldt med 
metangas, ammoniak og svovlsyredampe. Såfremt 
man nu iagttog jorden fra Venus, måtte man altså 
komme til den fejlslutning, at jorden var ubeboet. 

At temperaturen 130 grader C må være en 
fejlslutning, ses bl. a. af, at de nyeste videnskabe¬ 
lige iagttagelser af Mars angiver, at temperaturen 
er -f- 40 grader C i flere zoner, skønt man i mange 
år på grund af Mars' afstand til solen har angivet 
den til at ligge mellem 30 grader C og -i- 20 
grader C. Denne nye videnskabelige erklæring om 
en højere temperatur viser rigtigheden af en tid¬ 
ligere påpeget, men lidet påskønnet kendsgerning, 
at atmosfæren på Mars er kraftigere end på jor¬ 
den. Kendsgerningen baserer sig på forskellen i 
optagelser med henholdsvis rødt og blåt filter. 

Dr. Martin skrev videre, at der findes adskillige 
angivelser om dette emne, hvori det påpeges, at at¬ 
mosfæren virker som en samlelinse, og jo kraf¬ 
tigere atmosfære des større samlelinsevirkning og 
bedre udnyttelse af totalreflektioner. 

Hvis man nu benytter ovenstående angivelser og 
ser på, hvad videnskaben siger om atmosfæren på 
Merkur, Venus og jorden (Merkur: sandsynligvis 
ingen, Venus: tynd atmosfære) og benytter samme 
fremgangsmåde ved konklusioner som videnskaben, 
der bygger på det systematiske, ja, så måtte kon¬ 
klusionen være den: At der jo længere planeten 
ligger fra solen findes kraftigere atmosfærer og 
dermed også mulighed for temperaturer, der til¬ 
lader beboelse. 

På grundlag af de nu gennemgåede betragtnin¬ 
ger af dr. Martin, ses således, at det vil være 
urigtigt kun at benytte et bestemt standpunkt som 
målestok for bevisførelsen, specielt når vore hid¬ 
tidige iagttagelser er endnu beskedne, sammen¬ 
holdt med de ændringer, der stadig sker af tid¬ 
ligere „faste angivelser 4 * på grundlag af bedre in¬ 
strumenter. 


Hvis jordiske væsener mener sig i stand til på 
Mars og Månen at skabe lokalfelter, hvor det er 
muligt for mennesket at opholde sig trods tyngde 
og atmosfære, hvorfor skulle det så ikke være mu¬ 
ligt for levende væsener fra andre steder i rum¬ 
met? 

Det er forkert at antage, at det man ikke selv 
kender og har set, ikke eksisterer. Således ville en 
videnskabsmand for 150 år siden, selv med sin 
bedste vilje, ikke kunne forestille sig nutidens 
radio- og TV-apparater, og den, der ville have 
forudsagt dette, ville være blevet anset for en gal 
fantast. Se f. eks. på Jules Vernes forudsigelser 
eller på Leonardo de Vinci, der blev anklaget for 
kætteri og magi; i dag er dog disse to mænds 
drømme og fantasi blevet virkelighed. 

Der er således mange ting, der peger i retning 
af, at planeterne i vort solsystem kan være beboet, 


A DAGENS flue 



— Man har gjort det umulige muligt, 
det er umuligt, at det kan være mu¬ 
ligt, men det er muligt, at det er 
umuligt! 

og hvis dette er tilfældet, er der al mulig grund 
til at tro, at det er væsener af samme art som os. 
At der kan og sikkert vil være afvigelser er ind¬ 
lysende, idet livsbetingelserne jo spiller en vis 
rolle; man behøver jo blot at se på jordens egen 
befolkning. 

Er man nået så langt i sine betragtninger, må 
det næste spørgsmål være, om jordens befolkning 
så skulle være nået længst i udviklingen. En så¬ 
dan antagelse ville være både uantagelig og lidet 
sandsynlig, idet den oftest bunder i menneskets 
hang til ikke at ville anerkende noget højere end 
sig selv. Frank Pedersen. 


Iagttagelser af UFO er 

Uden iagttagelser intet fremskridt i vort arbejde 
for identificering af de flyvende objekter, derfor 
vær med til at skaffe os iagttagelser, når De før 
eller senere opdager noget usædvanligt på himlen. 

Der er 4 punkter, der er af væsentlig betydning 
ved observationerne: 

Punkt 1. Dato. 

Punkt 2. Klokkeslet. 

Punkt 3. Observationsstedet. 

Punkt 4. Objektets bane over himlen. 

Punkt 1. 

Dato: Dagen, måneden og årstallet. 

Punkt 2. 

Klokkeslettet: Så nøjagtigt som muligt. Kontrol¬ 
ler uret ved telefon eller radio, tidspunktet spil¬ 
ler en meget stor rolle. 

Punkt 3. 

Observationsstedet: Opgives så nøjagtigt, at stedet 
kan lokaliseres på et kort, med højst 1 a 2 km 
afvigelse. 

Punkt 4. 

Objektets bane over himlen, er en vanskelig, men 
samtidig vigtig ting ved observationen. Der er et 
par brugbare veje at gå, som regel går man jo 
ikke på jagt efter UFOer; så godt som alle iagt¬ 
tagelser, er tilfældige, og man står så oftest med de 
bare hænder. Man må bruge øjnene des mere, og 
tro ikke man var bedre rustet med en kikkert, nej, 
så får man for lidt ud af sceneriet, men kikkerten 
kan være nyttig ved de stillestående objekter, hvis 
ikke afstanden er for stor. Med det blotte øje 
følger man og fastholder fænomenet, så det har 


sat sig fast i ens bevisthed, og når det er forbi, så 
bruger man sine hænder, ved at knytte hænderne, 
stabler man knoerne ovenpå hinanden, fra horison¬ 
ten til den højde man så objektet i, følger så ob¬ 
jektets bane ved at dreje knoerne, og så til sidst 
måler man den højde, hvor objektet forsvandt. 
Hver kno måler for et voksent menneske ca. 10 - 
12 grader. 

UFOets flyveretning angives ved de almindelige 
betegnelser for verdenshjørner, men et kompas er 
selvfølgeligt det bedste. 

Ved almindelig vinkel eller højdemåling kan 
man let lave sig et tilforladeligt instrument, en så¬ 
kaldt kvadrant, som vist på nedenstående figur, 
man skærer et stykke krydsfiner ud i kvadrat 30 x 
30 cm og indtegner så en inddeling på 90 grader, 
som bekendt er det % af 360 grader. Man sigter 
så langs den rette kant mod objektet, og klemmer 
lodsnoren ind på kanten af brædtet og aflæser 
gradetallet, vil man gøre det rigtig fint inddeler 
man skalaen med fulde grader i 10 inddelinger. 
Ved opmåling kan man også lægge mærke til gen¬ 
stande i terrænet i forhold til anvendelige støtte¬ 



punkter i objektets retning f. eks. huse, træer m. m. 

Har man anvendt de ovenfor nævnte metoder, 
bør man nedfælde alt det, man kan huske på en 
skitse. Objektets retning angives ved at indtegne 
den i en firkant som eksemplet denne 

samtidig anskueliggøres objektets form, og hvis der 
er flere, hvordan formationen er, om flyveretning 
er vandret, lodret eller har skiftet retninger, og en¬ 
delig beskrives objektets farve og eventuelle andre 
detailler. Prøv en gang at øve Dem i opmåling af 
forskellige ting, månen eller stjerner o. s. v. 


Det følgende afsnit kommer til at hedde „Hvor¬ 
dan kender jeg stjernerne", da stjernebillederne på 
himlen er en meget stor hjælp ved observation af 
UFOerne, så lidt astronomi hører næsten med til 
det, vi går og kigger på, når vi „fejer himlen". 



Betragter vi stjernerne en times tid eller mere, 
opdager vi, at disse bevæger sig, idet de cirkler om 
et centrum, der ligger i nærheden af Polarstjer¬ 
nen. Som følge heraf vil det se ud som om nogle 
stjerner står op, og andre går ned. 

Vi ved jo, at denne bevægelse af stjernehimlen 
kun er tilsyneladende, idet den opstår ved, at vor 
jord drejer sig om sin egen akse. Derved får vi 
en fornemmelse af rotationen, da vi opfatter jor¬ 
den som det faste punkt. Ved længere observation 
af stjernerne vil iagttageren opdage, at der kom¬ 
mer andre stjerner på himlen til de forskellige års¬ 
tider, og dette hænger sammen med jordens ro¬ 


stjernernes bevægelse som gående øst-vest, - og på 
grund af jordens rotation om solen, som giver sig 
udslag i de skiftende årstider, vil vi se mange 
stjernebilleder forsvinde eller dukke op i takt med 
årstiderne. 

Når man iagttager alt dette, vil man opdage, at 
der findes et punkt, hvorom stjernerne drejer sig, 
og dette punkt ligger lige i nærheden af det sted, 
hvor Polarstjernen befinder sig. Dette sted kaldes 
„himmelpolen", og det er det sted, som jordens be¬ 
vægelsesakse altid peger imod. „Nordstjernen" el¬ 
ler „Polarstjernen", som den også kaldes, er for¬ 
holdsvis let at finde, idet man blot skal flugte en 

ret linie opad fra de to bageste hjul på „Karls¬ 
vognen" og så afsætte denne deres indbyrdes af¬ 
stand ca. 5 gange. 

F/g. 1. 

Vi vil nu prøve at iagttage en stjerne, der står i 
nord og som befinder sig mellem polen (himmeb 
polen) og horisonten. Hvis vi tænker os en linie 
trukket over himmelhvælvingen fra nord til syd 
(kaldet himmelmeridianen), vil vi opdage, at den 
stjerne, vi ser på, to gange på sin himmelrundfart 
vil passere meridianen; dette kaldes øvre og nedre 
kulmination. Fig. 1 viser de stjernebilleder, der fra 
ca. 40 grader og opefter aldrig går ned under ho¬ 
risonten. Disse kan altså altid findes på himlen, 
og som følge heraf bør de først og fremmest læ¬ 
res. Pilene viser stjernernes bevægelse. 

Fig. 2. 

På fig. 2 må vi forestille os, at vi befinder os i 
punkt C med ansigtet mod nord (N) og ryggen 
mod syd (S). S og N angiver således også i dette 


ZvtxL 



Fty. S. 

tilfælde horisonten. P står ved Polarstjernen, og det 
område, der på tegningen er begrænset af M, P 
og N, er det himmelafsnit, hvorpå de samme stjer¬ 
nebilleder altid optræder. Linien M-N er således 
en cirkel set fra siden. Linien A-C-Q er også en 
cirkel, og den kaldes himmelækvator, og det er 
parallelt med denne, at stjernerne bevæger sig. De 


stjerner, der befinder sig inden for områderne A- 
Q-N-M og A-Q-R-S vil dukke op over og forsvinde 
ned under horisonten. De er altså ikke til enhver 
tid synlige på vore himmelstrøg; de kan dog ses, 
hvis man følger stjernehimlen året igennem. Stjer¬ 
ner i området S-P-R er overhovedet ikke synlige 
for os. Himmelmeridianen er linien N-P-M-A-S 
gennem zenit (punktet lodret over vort hoved). 

Fig. 3. 

Lad os nu kikke lidt på stjernehimlen, som den 
fra tid til anden viser sig for vore øjne. Det her 
tegnede stjernekort har en krans af tal uden om 
sig. De vil lægge mærke til, at de alle begynder 
og ender i nord. Den inderste talkrans viser, hvor¬ 
dan hele cirklen er delt ind i 360 grader; det er 
horisonten rundt, simpelthen. Den yderste krans 
viser en inddeling i det, man kalder astronomiske 
bue-timer. Disse kan igen inddeles i bue-minutter 
og disse igen i buesekunder. Da man beregner 13 
grader til en bue-time, får man således hele vejen 
rundt ialt 24 timer — således at hele døgnet er 
inddelt. Derved får man mulighed for at placere 
en stjerne på et stjernekort på et hvilket som helst 
tidspunkt af døgnet. Fra centrum og udefter er 
der tegnet cirkler, hvis indbyrdes afstand er 10 
grader, således at det bliver muligt at aflæse eller 
indsætte himmellegemernes positioner. 

På dette stjernekort er kun indtegnet de tydlig¬ 
ste og mest kendte stjernebilleder — og lad os be¬ 
gynde med Karlsvognen. Dette stjernekort er teg¬ 
net for himmelen, som den ser ud omkring den 10. 
april kl. 21 dansk tid, og på dette tidspunkt ser 
vi altså, at den står i syd ca. 50 grader over ho¬ 
risonten. Helt nede ved jorden ser vi stjernebille¬ 
det Løven, hvis klareste stjerne kaldes Regulus. Vi 
lader så de forskellige billeder passere forbi meri¬ 
dianen fra venstre mod højre, — altså i deres 
egen bevægelsesretning. 

I sydøst står billedet Bootes med den meget 
klare stjerne Arcturus, som også kan findes ved 
at forlænge „stangen“ på Karlsvognen — med krum¬ 
ning. I øst finder vi Hercules, og over „ham“ har 
vi Dragen. I nordøst finder vi tre stjernebilleder, 
hvis tre klareste stjerner danner det, der kaldes 
sommer-trekanten: Vega i Lyren, Altair i Ørnen 
og Deneb i Svanen. Ørnen bliver først synlig midt 
i maj måned. 

Næsten i samme højde som Karlsvognen, men i 
NNV står Cassiopeia, hvis billede har form som 
et W. Lidt neden for den nederste nordligste ende 
af dette W ligger den store stjernetåge, der bærer 
navnet Andromeda-tågen, medens selve stjernebil¬ 
ledet Andromeda ligger noget længere nede mod 
horisonten, men i samme retning. I NV har vi et 
lille stjernebillede, der kaldes Vædderen. I VNV 
temmelig langt nede mod horisonten er der en hel 
klynge stjerner, Syvstjernen eller Plejaderne; læn¬ 
gere mod V og endnu længere nede har vi en an- 





den samling stjerner, Hyaderne, med den meget 
klare Aldebaran, og disse indgår i billedet Tyren. 

Lige i V og højt på himlen står en anden meget 
klar stjerne, Capella, der indgår i Kusken. Helt 
nede ved jorden står det store og meget karakte¬ 
ristiske billede Orion, hvis form tydeligt minder 
om omridset af en mand, der har to klare stjerner 
til skuldre, tre til et bælte, i bæltet et „sværd", og 
to andre klare danner benene. Venstre „skulder" 
og højre „fod" dannes af to meget klare stjerner, 
der hedder henholdsvis Betelgeuze og Rigel. I 
„sværdet" vil man i en kikkert kunne finde den 
kendte Orion-tåge. I SV kommer vi til to store 
stjerner, der står lige over hinanden, og som ind¬ 
går i stjernebilledet Tvillingerne; disse er Castor 
og Pol lux. 


Når man bruger et stjernekort, må man huske, 
at kortet skal løftes over hovedet, således at man 
ser på det nedefra — da er det mest lig himlen. 
Det er muligt at få stilbare stjernekort, således at 
man til enhver tid kan se, hvordan himlen ser ud, 
og derved bliver det muligt — efterhånden som 
man lærer stjernehimlen at kende — at udlægge 
en UFOs bane over himlen, og derved gøre ob¬ 
servationen mere nøjagtig. — Og vær sikker på, 
at disse første skridt vil føre ønsket om yderligere 
kendskab til emnet med sig — til glæde og gavn 
for „Ufol ogien". Til slut skal det lige bemærkes, 
at alle de oplysninger man ellers kunne ønske sig, 
er at finde i „Skrive og rejse-kalender, 1959“. Den 
kan fås i enhver boghandel og koster kr. 1,75. 

FL. 


Hemmelig undersøgelse 

Hemmelige undersøgelser beviser eksistensen af 
flyvende tallerkener. 

USA har endnu ikke forelagt offentligheden sine 
hemmelige rapporter om fl. tall. til trods for, at 
en gruppe amerikanske videnskabsmænd ofte har 
forlangt af præsidenten, at der skulle gives „of- 
ficiel“ tallerkenrapport. 

USA Air Force har som allerede tidligere nævnt 
i tusindvis af ekspertudtalelser fra flyveofficerer, 
militære og civile piloter, jetjager-ingeniører, di¬ 
visionschefer ved luftvåbnet, marineaerologer, vejr- 
eksperter, radarfolk, ledende astronomer, militære 
fotografer, meteorologer, stats-, civil- og militær¬ 
politi, luft-, jord- og søbevogtningspersonel og 
mange andre fagfolk. 

Flyvende tallerkener er observeret over alle en¬ 
keltstater i USA, Kalifornien, Texas, Kansas, Flo¬ 
rida, Pennsylvanien, Alaska, Minnesota o.s.v. og 
over alle større byer: New York, Chicago, San 
Fransisco, Washington, Boston o. s. v. I udlandet 
er de bl. a. observeret over Kanada, Grønland, Ant¬ 
arktis, Panama (kanal-zonen), Pasific, Japan, Ko¬ 
rea, Australien, Sydafrika og Nord-, Middel- og 
Sydeuropa, Danmark, Norge, Sverige, Sydamerika, 
Holland, Belgien, Frankrig, Spanien, mange steder 
i Afrika, Italien, Tyskland, Sveits, Østrig m. fl. 
bl. a. en del lande bag jerntæppet. 

(UFO-Nachrichten) 

fra 

SUFOI-FYN —i 

(Uddrag af rapporter indsamlet 
over Fy n-området i 1958) 

To forretningsmænd fra Svendborg ser den 14. 
oktober 1958 fra kl. 2250 til 2315 uafhængige af 
hinanden 7 til 9 runde, selvlysende genstande stå 
over Svendborgsund mod Tåsinge. Genstandene 
dannede en figur som „Karlsvognen stående på 
hovedet" med den knækkede vognstang opad til 
venstre. Lysets farve var hvidgulligt, og det skin¬ 
nede som fra 7 projektører. Genstandene var ca. 
1V 2 cm (som en 10 øre) i udstrakt arm. De blev 
borte en efter en fra oven og nedefter. Hændelsen 
er nøje undersøgt kort efter. Der kan ikke være 
tale om et skib, som er sejlet forbi på sundet. Der 
kan ikke være tale om lys — billygter, traktorlyg¬ 
ter — på Tåsinge, da gårdejerne er afhørt. Man 
kan se bort fra „naturlige 4 * himmelfænomener. 
Foreløbig kan man kun sige, at d’herrer har set 
7-9 UFO'er over Svendborgsund. (R 57 og 58). 

Pelsfarmer Jørgen Nielsen, Drigstrup, pr. Ker¬ 
teminde, så midt i november 1957 mellem kl. 17 
og 18 fra landevejen 3-4 km syd for Kerteminde 
en rød, selvlysende projektilformet genstand på 
7-8 cm i udstrakt arm komme fra øst og forsvinde 
mod vest med en fart, observatøren løseligt har 


regnet ud til mellem 5 og 10.000 km i timen. Ob¬ 
jektet kom direkte på tværs af hans køreretning, 
og han havde derfor rig lejlighed til at se dens 
form, og han hæftede sig særlig ved den stærkt 
lysende, nærmest gnistrende „komethale“. (R. 61). 

En fynsk arkitekt har meddelt, at han den 4. 
december 1958 kl. 18,05 kom kørende ad hoved¬ 
vej 9 fra Odense, da han udfor Lunde så en rød¬ 
gul, skarptegnet, selvlysende genstand af størrelse 
som en ært i udstrakt arm fare over himlen fra 
sydvest mod øst med en fart, han anslår til mellem 
800 og 1200 km/t. Han mener bestemt ikke, der 
kan have været tale om hverken en flyver eller et 
meteor. (R. 63). 

En tømrer fra Fyn ser den 5. december kl. 21,50 
til 22,20 — i Y 2 time — en oval genstand, selv¬ 
lysende og med farver skiftende fra rød, grøn til 
gul manøvrere over Salby på Nordfyn. Objektet 
sås som en stjerne, der skiftede farve, og som 
bevægede sig først vandret, holdt så stille flere 
gange, derefter lodret mod jorden, hvorefter den 
igen fortsatte vandret, afbrudt af flere standsnin¬ 
ger. (R. 64). 

Den 10. december 1958 kl. 07,30 til 07,35 så 
en gårdejer og hans hustru på Østfyn en rund, 
selvlysende, rødgul genstand på en ærts størrelse 
i udstrakt arm, sejle over himlen fra syd mod 
sydvest. (R. 65). 

Omtrent samtidig så en metalvarefabrikant, der 
stod sammen med 3 arbejdere også på Østfyn, den 
samme genstand. Den fulgte horisonten i lav højde 
fra syd til vest med nogen op- og nedgående va-. 
riation. Det var klart og tørt vejr. Genstandens 
lys var hvidt, og den afgav ingen lyd. (R. 66). 

Fjernstyret U F O på fynsk 
mark i 2 timer og 30 minutter 

Lastbilchauffør Leif Sørensen, 21 år, Nr. Søby 
på Fyn, var natten mellem den 2. og 3. februar 
ude for en misundelsesværdig oplevelse. 

Ved midnatstid cyklede han sammen med sin 
kæreste fra Nr. Søby til Nr. Lyndelse. Hun havde 
været til gymnastik, og han fulgte hende hjem. 
Ved 13,8 km stenen fra Odense så de begge en 
lysende kugle „større end månen“ ligesom ligge 




inde på en mark ca. 150 m fra vejen. (Se tegnin¬ 
gen 1). De talte om, hvad det kunne være, men 
standsede ikke for at se nærmere på det .De kørte 
videre mod pigens hjem. 

En halvanden timestid efter kørte Sørensen alene 
tilbage for at køre hjem til Nr. Søby. Et stykke 
tid før han nåede den samme mark, kunne han 
gennem et højt poppelhegn se det samme orange¬ 


farvede lys, som de så på udturen. Han standsede 
op ved hegnet og så nu en lysende kugle ligge 
ca. 25 m fra hegnet og ca. 25 m fra landevejen. 
Kuglen, som var ca. l|/2 m 1 diameter lå stille på 
marken. Sørensen kiggede på den i ca. 20 minut¬ 
ter. Han var ikke helt glad for at køre forbi ste¬ 
det, hvor den lå, da „der måske kunne være var- 
meudstrålinger fra den“. Der var ingen korona om 
kuglen. Den var mat orangefarvet og skarpt af¬ 
tegnet. Det var stille og klart vejr. Han havde en 
underlig angstfølelse, mens han så på den, og han 
vidste ikke rigtigt, hvad han skulle gøre. 

Endelig tog han mod til sig. Han trak cyklen 
helt over i venstre vejside og spurtede nu forbi 
genstanden. Han mærkede ikke noget til varme 
fra den. Ca 50 m fra den standsede han, og han 
stod nu og kiggede på den i ca. 10 minut¬ 
ter. — Pludselig hævede kuglen sig ca. V 2 m 
fra jorden og sejlede med en fart, som når man 
går, 30 - 35 m mod øst ind på marken, hvor den 
lagde sig til rette på jorden igen. Den skiftede 
ikke farve eller form, men så ved 3 nøjagtig ud 
som ved 2. Efter endnu i nogle minutter at have 
kigget på den, satte Sørensen sig på cyklen for at 
køre hjem og prøve at få vognmandens søn med 
ud og se kuglen. Han kiggede sig tilbage, mens 
han cyklede mod Nr. Søby, og kuglen blev lig¬ 
gende på stedet (ved 3), så længe han kunne se 
stedet. 

Han fik kaldt sin principals søn Holger Dani- 
elsen op, da han kom hjem, og straks efter tog 
de sammen til stedet, men da var der intet at se på 
marken eller i nærheden. 

Chaufføren betegnes af sin principal som en 
rolig og fornuftig mand. Der har ikke været spiri¬ 
tus i forbindelse med sagen. 

Jeg har afhørt ham i principalens overværelse. 
Vi har været på stedet, og han har vist, hvorledes 
det hele er sket. Jeg har ingen grund til at nære 
mistro til oplysningernes rigtighed, tværtimod. 

Det kan forøvrigt oplyses, at både den 2. og 
den 3- februar er rapporteret en lysende skive så 
stor som en dessert-tallerken set af flere 15-20 km 
fra det sted, Sørensen så kuglen på marken. 

Er Sørensens oplysninger rigtige, kan objektet 
have været en fjernstyret UFO. 


R. N. 

Vil fri energi afficere 
verdensøkonomien? 

Nikola Tesia var det største geni i vor tid. Hvor 
mange mennesker ved noget om ham i dag? Han 
elektrificerede jorden — bogstavelig talt. Han er 
fader til det moderne system af kraftoverførsel, 
han opdagede det roterende magnetiske felt og 
vekselstrømsprincippet. 

I 1898 drev han en båd pr. fjernstyring. Dette 
er kun et fåtal af hans fortjenester. Snesevis af 
hans patenter anvendes i dag i hans adoptivland 
De forenede Stater, mens han i Jugoslavien, hvor 
han var opfødt, bliver betragtet som en national 
helt. Han talte 8 sprog flydende. Han var et over¬ 
menneske. 

Hans allerstørste opdagelse var den at man ved 
at sætte jorden i elektrisk svingning kunde frem¬ 
kalde en energikilde hvorsomhelst på jorden. Denne 
energi kunne uddrages og gøres brugbar ved hjælp 
af et simpelt apparat, indeholdende de samme ele¬ 
menter som indstillingsenheder i et radioapparat — 
blot større (en induktionsspole og kondensator), 
en jordforbindelse og metalstav så høj som et een- 
etages hus. 

Sådan en kombination ville hvorsomhelst på 
jordens overflade optage energi fra de bølger, som 
jager frem og tilbage mellem de elektriske syd- 
og nordpoler, der er frembragt af Tesias sving¬ 
ninger (oscillatorer). Intet andet hjælpemiddel ville 
behøves til at fremskaffe lys og varme i hjemmet 

.— fra „Prodigal Genius“, The Life of 

Nikola Tesia, af John J. O’Neill, tidligere viden¬ 
skabelig redaktør ved New York Herald Tribune, 
(Ives Washburn, Inc. New York).. 

Tesias eksperimenter beviste hans opdagelser bå¬ 
de praktisk og gørligt. Det betød, at ingen ville 
behøve ledningsnet eller målere. Enhver kunne få 
sit hjem oplyst og opvarmet uden bekostning med 
den lille undtagelse af det ovenfor nævnte anlæg 
— ved hjælp af den vidunderlige energi, som sta¬ 
dig venter på at blive uddraget. 

Tesias store plan om fri og overflødig univer¬ 
sel energi for menneskeheden blev afvist. Det blev 
aldrig udviklet. Det var ikke handelsvare og ville 
have kvalt de store elektriske selskaber. 


Otis T. Carr, som studerede under Tesia, har 
nu konstrueret en „flyvende tallerken 4 *, som ikke 
bruger brændstof, men drives af universets „fri 
energi". Han planlægger at flyve til månen i de¬ 
cember 1959. (Se UFO-NYT feb. 1959). 

Er det muligt, at en af grundene til at realite¬ 
ten af de flyvende tallerkener fra andre verdener 
ikke bliver officielt anerkendt er den at verdens¬ 
handel og økonomi vil blive forstyrret? 

Hvordan vil benzin-, olie-, kul- og elektricitets¬ 
industrier reagere ? 

Og ikke at forglemme pengemarkedet, hvis det 
var almindelig kendt at disse fartøjer drives af fri 
energi. Måske er flyvende tallerkener ikke „kom¬ 
mercielle" ? 

Oversat af D. J. 

* 

STEFAN ZWEIG: 

Det ser ncesten ud som en ondskabsfuld 
hævn over menneskene fra naturens side, 
at alle de tekniske erobringer, hvorigen¬ 
nem mennesket har fået magten over na¬ 
turens mest hemmelighedsfulde krafter, 
samtidig draber dets sjal. 

Der er en god mulighed for, 
at vi fra næste nr. kan fort¬ 
sætte med 

INSIDE THE SPACE SHIPS 

UFO-observationer over Danmark 

Som jeg bebudede i sidste nummer af UFO-NYT 
steg tallet for indgåede rapporter for januar må¬ 
ned. Der er indgået yderliger 5 rapporter, så det 
samlede antal for januar 1959 nu er 107. De 5 
nye observationer er sket den 5., 10., 13., 14. og 
24. januar, og de er indført på skemaet nedenun¬ 
der. 

Og nu en omtale af indgåede rapporter for fe¬ 
bruar. Det samlede antal er indtil nu 30 rapporter. 

Det ser måske lidt mærkeligt ud, at antallet af 
rapporter er faldet fra 107 i januar til 30 i fe¬ 
bruar, men det har for så vidt sine forklarlige 
grunde. Før det første 5. januar-UFO’en og for 
det andet tågen. 

5. januar-UFO’en tegner sig alene for 42 rap¬ 
porter i januar måned, og det har i hvert fald 
indtil nu været en sjælden foreteelse her i lan¬ 
det, at så mange forskellige mennesker ser den 
samme genstand og rapporterer det til os. Na¬ 
turligvis vil dette få indflydelse på rapportantal¬ 
let for den måned, hændelsen sker, og det vil 
navnlig bemærkes, når vi som her laver måneds- 
sammenligninger. Der er sket lidt af det samme 
den 1. februar, men det kommer jeg tilbage til. 


Tågen var, som de fleste vil huske, meget ud¬ 
bredt i februar måned. Det var tåget og usigtbart 
vejr de fleste dage af februar, ofte kunne man 
ikke se mere end 10-20 m frem. Da vi var nået 
over midten af måneden, og der ikke var indløbet 
rapporter af betydning udover fra de 3 første dage 
i måneden, slog det mig, at det jo kunne være 
tågens skyld. Jeg har nu undersøgt det nøjere, 
idet jeg fra en meteorologisk station har fået op¬ 
givet, hvornår det var tåget i februar. Man sva¬ 
rede her, at de tre første dage i februar står an¬ 
ført med klart vejr, men fra den 4. til den 14. 

var det meget tåget. Fra den 14. til den 17. var 

det også tåget, men knapt så meget. Fra den 18. 

var det overskyet, den 19. lidt tåget igen, og el¬ 
lers overskyet til den 26., da foråret kom med 

klart vejr. 

Det viser sig nu, at indgåede rapporter over 
observationer af UFO’er næsten kan sammentræn¬ 
ges til 5 dage i februar, nemlig den 1., 2., 3., 20. 
og 24. med enkelte observationer udenfor disse 
dage. Det vil sige, at der i hele tågeperioden fra 
4. til 17. februar kun har været 3 observationer 
over Danmark. 

Resultatet af denne undersøgelse er for mig 

glædelig, idet den viser, at det ikke altid er tan- 

kebilleder, folk får, når de ser UFO’er, da de så 
sandsynligvis også ville se disse billeder i tåget 
vejr. 

Det viser sig altså, at det skal være nogenlunde 
klart vejr, hvis vi skal vente at få rapporter over 
observationer. 

Til de 30 rapporter er der opgivet 38 vidner. 

Det kan se ud som om de 9 observationer, der 
er gjort den 1. februar, kan dreje sig om samme 
genstand (samme UFO). Kl. 18,05 til 18,15 ses 
den nord for Limfjorden og betegnes her som en 
rund, selvlysende skive. Den ses stående på him¬ 
len i ca. 28 minutter af sygeplejerske Dagny Jus- 
tesen, Gandrup, der tilkaldte syv vidner. Gen¬ 
standen, der var ca. 4 gange så stor som Mars 
lyste med skiftende lys fra mørkerødt over orange 
til blåt, og den forsvandt i sydvestlig retning. Kl. 
18,30 observeres den i ca. 10 minutter stående 
stille over et højdedrag med nåleskov ved Her- 
ningvej i Brande, og den forsvinder i sydvestlig 
retning. 

Kl. 18,55 rapporteres en genstand så stor som 

en tiøre i udstrakt arm ca. 30 grader over hori¬ 
sonten set fra Sønderborg. Den sås i nogle mi¬ 

nutter og gled langsomt mod øst og senere mod 
nordøst. Hvis antagelsen om, at det er samme ob¬ 
jekt, er rigtig, passer det godt med retningen, idet 
næste rapport stammer fra Nyborg, hvor en ly¬ 
sende genstand kommer fra syd og observeres i 

ca. 2 minutter kl. 19,15 over Knudshoved. Den 
forsvandt mod øst. Også i Hesselager er den rap¬ 
porteret set i omtrent samme tidsrum også for¬ 
svindende mod øst. Indtil for få dage siden var 
der ikke kommet rapporter om genstanden øst for 
Storebælt, men i går inodtog jeg rapport fra 
Stevns. Her er et objekt set samme aften kl. 20,30 
til 21,00 komme fra syd og forsvinde mod nord 
som følger: Kl. 20,30 over Kjærsgård-Højerup, 
kl. 20,45 over Boelshøj - St. Heddinge og kl. 20,50 
over Møllebjerg - Højerupi 

Selvom det naturligvis ikke kan bevises, at det 
er samme genstand, der har overfløjet Danmark 
den 1. februar fra kl. 18,05 til kl. 21,00, tyder 
genstandens flyveretning, størrelse, farve m. m. 
meget på, at den er kommet fra Nordjylland ned 
gennem Jylland til Sønderborg, hvor den er drejet 
mod nordøst indover Sydfyn til Nyborg og herfra 


mod øst til Sjælland og over den sydlige del af 
Sjælland mod øst til Stevns, hvorfra den er for¬ 
svundet mod nord. 

Havde vi blot haft flere observationsgrupper 
navnlig på Sjælland, men også i Jylland - Fyn om¬ 
rådet, ville man have haft mulighed for nøjere at 
kunne bestemme objektets art og bane, men på 
den anden side vil jeg komplimentere SUFOI-grup- 
perne i Gandrup, Brande, Sønderborg, Nyborg og 
på Stevns, fordi de har gjort det muligt at samle 
ovenstående observationer til en helhed. 

Af de 5 rapporter indgået fra den 2. februar er 
navnlig een meget interessant, da det formentlig 
drejer sig om en „landing“, hvis man kan tale 
om landing i forbindelse med, at en uidentifice¬ 
ret kugle findes liggende på en mark. Hændelsen 
er beskrevet andetsteds i bladet. 

Men også andre rapporter fra 2. februar er sær¬ 
prægede. I y 2 time ved midnatstid — altså mel¬ 
lem 1. og 2. februar — ser 2 soldater fra Frede¬ 
ricia, da de er på scooter på vej fra Århus til 
Fredericia 3 km syd for Odder en formation på 
fire ti-øre store, runde genstande, som lyste klart 
og med skiftende farver, rødt, gult og blåt. Gen¬ 
standene var i ustandselig bevægelse, snart højt på 
himlen og snart lavt. (De havde fået motorstop 
og havde måtte udskifte tændrøret på scooteren, 
og det var, da den ene var i færd med det, at den 
anden fik øje på genstandene). Da soldaterne ved 
1 tiden nåede til Fredericia, bemærkede den ene 
af dem et objekt, som var større end de andre, 
komme med stor fart sydfra. 

Om aftenen samme dato melder SUFOI-Randers, 
at en motorfører på banestrækningen Mariager- 
Fårup fra kl. 18,25 til 18,39 — altså i 14 min. — 
ser en brandgul selvlysende genstand af form som 
en underkop med bunden i vejret glide over him¬ 
len i langsom fart fra vest mod sydvest. 4 vidner. 


Fortæl Deres 
venner 
om UFO-nyt 






S.U.F.O.I. - SILKEBORG 


er nu i stand til at levere byggesæt til UFCLdetek* 
toren, der medfølger diagram og fornøden vejledning. 
Enhver kan herefter SELV bygge en detektor. 


Prisen er 15 kr. pr. byggesæt. Kompasnåle kan sta* 
dis fås — oris 1 kr. or. stk. 



SUFOI-FYN har ladet fremstille lysbilleder af 
de UFO-fotos og tegninger m. v., der for tiden er 
fremme. De sælges for fremstillingsprisen, kr. 1,35 
pr. stk., og bestilles efter numrene på ovenstående 
foto. Hele serien koster kr. 60,00, og der medføl¬ 
ger ovenstående foto samt teksthefte, når hele serien 
købes. Lysbillederne er monteret i glas klar til brug. 


Bestillingerne afgives til SUFOI-SVENDBORG, 
Frank Nielsen, Møllergade 5, tlf. Svendborg 860. 

(Enkeltdias, som ikke findes på fotoet, laves på 
bestilling). 

Billeder i størrelse 9x12 kan købes for 80 øre 
stk. 


Guldsmed P. Junge, Snaregade 2, Randers, leverer smukke 
UFO-nåle, pris pr. stk. 1 kr. plus porto* 



Rounborg Tryk-Skive 








